

**ประกาศองค์การบริหารส่วนตำบลลำพะยา**

**เรื่อง รายงานการติดตามและประเมินผลแผนพัฒนาท้องถิ่น (พ.ศ. 2561 - 2565)**

**(รอบปีงบประมาณ พ.ศ. 2563)**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

การติดตามและประเมินผลแผนพัฒนาท้องถิ่น ตามข้อ 29 (3) และข้อ 30 (5) ของระเบียบ

กระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง ฉบับที่ 3 พ.ศ.2561 ให้ดำเนินการอย่างน้อยปีละหนึ่งครั้งภายในเดือนธันวาคมของทุกปีนั้นกรอบระยะเวลาดังกล่าวให้คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่นภายในเดือนธันวาคมของทุกปี

องค์การบริหารส่วนตำบลลำพะยา ในฐานะองค์กรปกครองส่วนท้องถิ่นมีภาระหน้าที่จะต้องให้

การบริการแก่ประชาชนตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมจนถึง (ฉบับ ที่ 6) พ.ศ.2552 และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 จึงจำเป็นต้องจัดทำแผนติดตามและประเมินผลเพื่อวัดถึงประสิทธิภาพ ประสิทธิผลของการดำเนินงานต่างๆ เพื่อใช้ในการเปรียบเทียบการทำงานของปีที่ผ่านมาได้ด้วย

บัดนี้ ผู้บริหารได้รายงานผลการติดตามและประเมินผลต่อสภาท้องถิ่น เมื่อคราวประชุมสภาสมัยสามัญ สมัยที่ 4 ครั้งที่ 1/2563 วันที่ 2 ธันวาคม 2563 เป็นที่เรียบร้อยแล้ว จึงขอประกาศให้ประชาชนทราบโดยทั่วกัน ตั้งแต่บัดนี้เป็นต้นไป

จึงประกาศให้ทราบโดยทั่วกัน

ประกาศ ณ วันที่ ๓ เดือนธันวาคม พ.ศ. 2563



( นายทนง ไหมเหลือง )

นายกองค์การบริหารส่วนตำบลลำพะยา